Odense Adresse-Contoirs Efterretninger, 1847-06-05
Brødcommitteen i Kjøbenhavn har, ifølge Berl. Tid., for Juni Maaned udstedt Kort paa ialt 270,000 Pd. ugentlig, eller til omtrent 54,000 Personer, beregnet efter 5 Pund for hvert Menneske, uden Hensyn til Alder. Foruden disse 54,000 Personer, som nyde godt af denne Indretning, sørge begge Militairetaterne for Brød eller Rug til alle de til Etaterne henhørende Personer, hvis Antal efter Tabelværket er 14,100 Personer. Dernæst kommer den civile Embedsstand, der har faaet betydeligt Tillæg til Gage paa Grund af Dyrtiden, hvilket i Kjøbenhavn vedkommer omtrent 12,000 Personer, Fattigvæsenet og Straffeanstalterne sørge for Brødet til omtrent 11,000 Personer. Ved offentlige Foranstaltninger er der altsaa, paa Grund af Dyrtiden, sørget for, eller dog hjulpet paa - lavest anslaaet - over halvfemsindstyve Tusinde Personer eller tre Fjerdedele af Kjøbenhavns Beboere. Fra Aarhuus skrives i Byens Avis: "J Land mændenes Forsamling ere i de tre første Dage følgende Spørgsmaal forhandlede: "Bør Underviisning i Landbrugets Theori og Praxis være forenede i landveconomiske Læreanstalter? Hvilke Regler har Erfaring givet for Gjødningens rigtige Behandling og Anvendelse, Ved hvilke Midler kan Qvægavlen i Danmark og fornemmelig i Jylland snarest hæves og muligt bringes til samme Fuldkommenhed som i England, Samt om det i saa Henseende maa ansees for hensigtsmæssigt, at danne af den jydske Landrace en forædlet og constant Stamme af Malkeqvæg, og hvorledes maatte dette sikkrest iværksættes Hvilke Erfaringer haves for og imod Lerkens og Fyrrens Valg til Kultur?" – Til Præsident for næste Aars Forsamling valgtes med stor Majoritet Hr. Etatsraad Neergaard til Gunderslevholm, og til Vicepræsident Hr. Proprietair David til Rungstedlund. Den 1de fandtes Liget af en aldrende Mandsperson i Kanalen i Frederiksberghave. J hans Lomme, fandtes et Brev, hvoraf det viste sig, at han var Vartouslem, og at han havde taget Livet af sig selv af Fortvivlelse over, at han og hans gamle Ægtefælle manglede det Nødvendige til Livets Ophold. (Flyst.) Odense. Paa den betydelige Herregaard Margaard paa Sletten, 2 Mile her fra Byen, udbrød iforgaars Eftermiddag imellem Kl. 5 og 6, da Folkene vare i Marken, pludselig Jld i en Skorsteen i Forpagterboligen. Som en Følge af det tørre Veir og nogen Blæst udbredte Jlden sig med utrolig Hurtighed, saa at næsten alle Gaardens Bygninger vare omspændte af Luerne, inden der kunde komme Hjelp. Forpagterboligen saavelsom alle Lade= og Staldbygninger ere aldeles brændte: kun det herskabelige Stuehuus, der staaer isoleret, og Meieriforpagterens Bolig ere blevne frelste. Af Jndboet i de afbrændte Bygninger, saavelsom af Avls- og Meieriredskaberne reddedes saa at sige Jntet, endog næsten alle Godsets Protokoller og Overformynderidokumenter brændte. Den fraværende Eier. Hr. Kammerherre Schøller, skal lide et betydeligt Tab, da Bygningerne kun vare lavt assurerede, ogsaa Forpagteren, Hr. Berg og Meieriforpagteren Hr. Man mistede Meget, men værst ere dog Godsforvalteren, Hr. Dorch (en Søn af Hr. Hattemager Dorch her i Byen), Avlsforvalteren, Hr. Hansen (ogsaa her fra Byen) og Tjenestefolkene farne, hvilke for Størstedelen have mistet deres hele Eiendom, uden at den var assureret. Af Kreaturer brændte 15 Sviin, 3 Grisesøer med 20 Grise, 12 Kalve, en Deel Høns og Ænder. Ligeledes brændte noget Korn, med mere. J en Storkerede brændte nogle Storkeunger, hvorved Synet af de gamle Storke, som klagende slagrede omkring Jlden og forgiæves søgte at frelse Ungerne, afgav et rørende Skue.